CELEX: 62008TN0177
Language: hu
Date: 2008-05-13 00:00:00
Title: T-177/08. sz. ügy: 2003. május 13-án benyújtott kereset – Schräder kontra CPVO – Hansson (Sumost 01)

5.7.2008   
            
            
               HU
            
            
               Az Európai Unió Hivatalos Lapja
            
            
               C 171/45
            
         2003. május 13-án benyújtott kereset – Schräder kontra CPVO – Hansson (Sumost 01)
   (T-177/08. sz. ügy)
   (2008/C 171/85)
   A keresetlevél nyelve: német
   Felek
   
      Felperes: Ralf Schräder (Lüdinghausen, Németország) (képviselő: T. Leidereiter és W.-A. Schmidt ügyvédek)
   
      Alperes: Közösségi Növényfajta-hivatal
   
      A másik fél a fellebbezési tanács előtti eljárásban: Jørn Hansson (Søndersø, Dánia)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az alperes fellebbezési tanácsának 2007. december 4-én hozott határozatát (A 005/2007. sz. ügy);
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi növényfajta-oltalom bejelentője: a felperes.
   
      Az érintett közösségi növényfajta-oltalom: a „Sumost 01” (2001/1758. sz. fajtabejelentés).
   
      A felszólalási eljárásban hivatkozott közösségi növényfajta-oltalom jogosultja: Jørn Hansson.
   
      A felszólalási eljárásban hivatkozott közösségi növényfajta-oltalom:„Lemon Symphony”.
   
      A Közösségi Növényfajta-hivatal fellebbezési tanács előtt megtámadott határozata: a közösségi növényfajta-oltalom iránti kérelem elutasítása.
   
      A fellebbezési tanács határozata: a fellebbezés elutasítása.
   Jogalapok:
   
               —
            
            
               az 1239/95/EK rendelet (1) 59. cikke (2) bekezdésének megsértése, mivel a felperest nem szabályszerűen idézték a tárgyalásra;
            
         
               —
            
            
               a 2100/94/EK rendelet (2) 75. cikkének megsértése, mivel a megtámadott határozat olyan indokokon és bizonyítékokon alapul, amelyek vonatkozásában a felperes nem nyilatkozhatott;
            
         
               —
            
            
               a 2100/94 rendelet 81. cikke (2) bekezdésének és 48. cikkének megsértése az alperes egyik alkalmazottjának állítólagos elfogultsága miatt, akinek a kijelentéseit a határozatban felhasználták;
            
         
               —
            
            
               az 1239/95 rendelet 60. cikkének megsértése, mivel az alperes egyik alkalmazottjának meghallgatására vonatkozóan egyáltalán nem hoztak bizonyítást elrendelő határozatot;
            
         
               —
            
            
               a 2100/94 rendelet 62. cikkének megsértése a megkülönböztető képességre vonatkozó tényállás elégtelen és téves értékelése miatt;
            
         
               —
            
            
               a 2100/94 rendelet 48. cikkének megsértése a fellebbezési tanács egyik tagjának állítólagos elfogultsága miatt.
            
         
      (1)  A Közösségi Növényfajta-hivatal előtti eljárások tekintetében a 2100/94/EK tanácsi rendelet alkalmazására vonatkozó végrehajtási szabályok megállapításáról szóló, 1995. május 31-i 1239/95/EK bizottsági rendelet (HL L 121., 37. o.; magyar nyelvű különkiadás 3. fejezet, 17. kötet, 327. o.).
   
      (2)  A közösségi növényfajta-oltalmi jogokról szóló, 1994. július 27-i 2100/94/EK tanácsi rendelet (HL L 227., 1. o.; magyar nyelvű különkiadás 3. fejezet, 16. kötet, 390. o.).